Ներկայիս ցուցահանդեսի նպատակն է ցուցադրել Արևմուտքի գեղարվեստական ավանդույթների ակունքներն ու զարգացումը, որոնց արմատները սերում են Հին Մերձավոր Արևելքի և Միջերկրականի երկրների մշակույթների փոխազդեցություններից Ք.ա. I հազարամյակում: Ցուցահանդեսում կներկայացվի 200 նմուշ, որոնցից 120-ը Բրիտանական թանգարանի հավաքածուից, իսկ 80-ը կփոխառվեն Փարիզի, Բեռլինի, Սանկտ Պետերբուրգի, Վատիկանի և Նիկոզիայի հայտնի թանգարաններից: